**ПРАВИЛНИК**

***Проект!***

**за реда и начина за отпускане на еднократна финансова помощ**

**Раздел I Общи положения**

**Чл.1**. Този правилник урежда реда и начина за отпускане на еднократна финансова помощ на нуждаещите се лица и семейства/домакинства на територията на Община „Хаджидимово”.

**Чл.2.** Общинският съвет ежегодно, с приемането на бюджета, определя средства от собствени приходи за отпускане на еднократна помощ по реда на този правилник.

**Чл.3**. По реда на този Правилник се отпускат средства на:

1. лица за задоволяване на неотложни социални потребности;

2. лица за животоспасяващи лечения, операции и лекарства;

3. деца в неравностойно положение – сираци и полусираци, завършващи средно образование, деца със СОП /специални образователни потребности/, деца в риск;

4. семейства/домакинства, пострадали при бедствия, аварии и катастрофи.

**Чл.4**. **Еднократната финансова помощ не може да бъде в размер по – голям от 500 лв.**

**Чл.5.** Право на еднократна финансова помощ имат правоимащите по чл.3 веднъж през календарната година, независимо от размера на помощта.

**РАЗДЕЛ ІІ**

**Ред за отпускане на еднократната финансова помощ**

**Чл.6**. Еднократна финансова помощ по чл.3 се отпуска на лица, семейства/домакинства, чийто членове са с постоянен адрес на територията на община „Хаджидимово”, въз основа на подадено писмено заявление до Общински съвет - Хаджидимово по утвърден образец, към който се прилагат необходимите документи.

**Чл.7.** Заявленията се разглеждат от Постоянна комисия „ Образование, култура, вероизповедания, здравеопазване,социални дейности, спорт, детски и младежки дейности”, избрана от Общински съвет - Хаджидимово в състав от 5 души.

**Чл.8.(1)** Постоянната комисия разглежда заявленията, постъпили **до 20-то число на съответния месец,** за отпускане на финансова помощ или извънредно, при необходимост, по инициатива на нейния председател.

**(2)** Документите по ал.1 се комплектоват от кмета/кметския наместник на населеното място, което е постоянен адрес на правоимащото лице.

**(3)** При необходимост комисията може да изиска допълнително документи или да извършва служебно проверка на заявените и декларирани обстоятелства

**Чл.9.(1)** Предложението на Комисията по разгледаното заявление се обективира в протокол и проект за решение, в който са посочени трите имена, адрес и сумата, подлежащи на одобрение и/или неодобрение от Общински съвет.

**(2)** Еднократната финансова помощ на лицата по чл.3 се отпуска с решение на Общински съвет-Хаджидимово.

**РАЗДЕЛ IIІ**

**Критерии и изисквания за определяне и отпускане на помощта**

са:

**Чл.10.(1)** Общи критерии за определяне и отпускане на еднократни помощи на лицата

1. да не развиват стопанска дейност;

2. да имат постоянен адрес на територията на община „Хаджидимово”;

3. да разполагат за период от шест месеца назад от датата на подаване на молбата

с месечен доход на член от семейството/домакинството под четирикратния размер на гарантирания минимален доход.

4. да не са получавали и да не получават помощ от други органи или институции,

на изредените в чл.3, т.1 потребности

5. налице е доказана необходимост от лечение по чл.3, т.2 /оперативно лечение или хоспитализация/ в страната;

6. жилището, в случаите по чл.3, т.4 е единствено за семейството и не е

застраховано;

**(2)** Обстоятелствата по чл.10, ал.1 се посочват в заявление по образец

.

**(3)** Лице, заявило неверни данни в заявление по ал.2, губи право да кандидатства за еднократно парично подпомагане за срок от 5 години**.**

**Чл.11.** Специални критерии и изисквания за определяне и отпускане на еднократна финансова помощ са:

1. за лицата по чл.3, т.1 :

- да е на лице регистрация в Дирекция „Бюро по труда”

2. за лицата по чл.3, т.2 :

- официално становище от надлежно медицинско лице за наличието на основание за отпускането на помощ;

- документи, доказващи извършените разходи по лечението;

3. за лицата по чл.3, т.3:

- служебна бележка от учебно заведение на територията на община „Хаджидимово”, а след VІІ – VІІІ клас от съответното учебно заведение за редовно присъствие в учебните занятия;

4. за лицата по чл.3, т.4:

- наличие на бедствия, авария или пожар, констатирани от надлежно лице;

- наличие на щета, установена от комисия специалисти, резултат от бедствие, авария или пожар.

**РАЗДЕЛ ІV**

**Необходими документи, определяне и отпускане на помощта**

**Чл.12.(1)** Необходими документи за кандидатстване за еднократна финансова помощ, съобразно потребността са:

1. заявление до ОбС към община „Хаджидимово” /по образец/;

2. експертно решение от ТЕЛК/НЕЛК;

3. епикриза, направление;

4. доказателства за наличие на бедствие, авария или пожар, констатирани от надлежно лице, и за наличие на щета, установена от комисия специалисти.

5. официално становище от надлежно медицинско лице за наличие на обстоятелства.

6. становище от ръководителя на учебното заведение;

7. документ, удостоверяващ регистрация на лицето в Дирекция „Бюро по труда”;

8. други документи, доказващи необходимостта от подпомагане;

9. други /по преценка на комисията, разглеждаща заявленията за отпускане на помощ/;

10. бележка от кметството, че лицето е с постоянен адрес от съответното населено място;

11. документ, удостоверяващ доходите на семейството през предходните **6** месеца.

**Чл. 13**.**(1)** Заявлението за отпускане на еднократна финансова помощ до председателя на ОбС се подава в деловодството на ОбС „Хаджидимово”.

**(2)** Към Заявлението се прилагат необходимите писмени документи по чл.12, съобразени с основанието за отпускане на помощта, посочено в заявлението.

**(3)** Заявлението се разглежда на заседание от комисията по чл.7, която се произнася с решение, в което се определя дали лицето, подало заявлението за помощ, отговаря на критериите и изискванията за отпускане на еднократна помощ, както и за размера й.

**(4)** Общият размер на отпуснатите суми от Постоянната комисия за календарен месец да не надвишават 1/12 част от общата сума, приета в Общинския бюджет, освен в извънредни случаи по предложение на председателя на ПК „ОКВЗСДСДМД”.

**(5)** Предимство при отпускане на еднократна помощ имат лицата по чл.3, т.2 от настоящия правилник.

**(6)** Общинският съвет приема решение, с което определя и отпуска еднократната помощ.

**(7)** Въз основа решението на Общинския съвет, на лицата се изплаща определената сума.

**Преходни и заключителни разпоредби**

**§ 1.** Този Правилник е приет на основание чл.21, ал.1 от ЗМСМА, във връзка с чл.5, ал. 2 от Правилника за организацията и дейността на Общинския съвет, неговите комисии и взаимодействието му с Общинската администрация, на Общински съвет и влиза в сила от деня на приемането му.

**§ 2.** Правилникът е приет с Решение №….. на Общински съвет - Хаджидимово от Протокол №…………………..

**ПРЕДСЕДАТЕЛ НА ОБС:……………………………….**

**/Мехмед Имамов/**